MDC Alliance Yoramba Kutambira Bhajeti ra 2018
Mukuru webato rePeople Democratic Party, VaTendai Biti, vanove zvakare sachigaro wekomiiti inoona nezvehwaro hwehupfumi hwenyika, vati havawoni hurumende yeZanu PF ichitevedza zvayakatura mubhajeti iro rakaturwa nezuro
HARARE — Mapato anopikisa pasi pemubatanidzwa weMDC Alliance aramba kutambira bhajeti rehurumende ra2018 achiti harina zvarinogadzirisa uye Zanu PF iri kubata vanhu kumeso. MDC Alliance yatiwo nhengo dzayo dzeparamende hadzisi kuzotsigira bhajeti iri muparamende. Mukuru webato rePeople Democratic Party, VaTendai Biti, vanove zvakare sachigaro wekomiti inoona nezvehwaro hwehupfumi hwenyika, vati havawoni hurumende yeZanu PF ichitevedza zvayakatura mubhajeti iro rakaturwa neChina. VaBiti vatiwo hurumende iyi ihurumende isiri pamutemo uye chinodidwa kuti hupfumi hwenyika hufambire mberi, kutanga kuumba hurumende iri pamutemo nekuita sarudzo dzakachena. “Saka tiri kuti isu veMDC Alliance, ngatigadzireyi nyaya yelegitimacy,ngatigadzireyifree and fair elections, ngatigadzireyi nyaya yepolitical and institutional reform,ngatigadzireyi nyaya yeeconomics,” VaBiti vaudza Studio7 VaBiti vati zviri pachena kuti hurumende yaVaMnangagwa haikwanisi kuronga hupfumi vachiti kunyange hazvo ichitarisira kuwana madhora mabhiriyoni mashanu nechidimbi, iri kuronga kushandisa mari ingangosvika mabhiriyoni matanhatu. Vati havawoni hurumende ichaiunganidza mari yainotarisira kuwana asi vanoziva kuti ichatoshandisa mari yakawanda kudarika mari yainotarisira kushandisa. VaBiti vatiwo zvirongwa zvekuderedza huwandu hwemari inoshandiswa nehurumende zvakaita sekudzinga mayouth officersbasa haushandi nekuti pane vashandi vakawanda zvikuru vehurumende vasina mabasa avanoita vanofanira kubviswa pabasa kana kuti maghost workers. “Saka pane nyaya yekuti zvonzi vanhu ngavaregedze basa wane 65, asi tiri kuti imi vana Chinamasa mune 70-years, Mnangagwa maane ma75-years, so kana tiri kuregesa vhanu mabasa, ngatiregeseyi harawa dzese dziri65-years and above. Number two, tiri kutorerei mayouth officers3,000, yet tine maghost workers200, 000. Ngativabvisei vese,” VaBiti vatsanangura VaBiti vati MDC Alliance ine hurongwa hwanakana chose hwekumutsiridza hupfumi hwakaita sekurega kushandisa mari yemaBond Notespamwe nekuti nyika ishandise maRandsekuSouth Africa. “Tiri kuti isu, ngatiite financial sector reform. Hakuna mari mumabhangi, vanhu vari kurara mumabhangi, mapensioneershavana mari, saka tiri kuti ngatibvise chipuka chegreenchinonzibond note, tochi enda ku South Africa kwatinojoina ... tochingoshandisa rand zvakango daro daro” Mutevedzeri wemutungamiriri weMDC –T, VaNelson Chamisa, zvakare vachimirira Kuwadzana East, vati nhengo dzese dzeparamende hadzifaniri kutsigira bhajeti iri sezvo risina zvarinobatsira munyika. Vanotiwo havatsigiri nyaya yegurukota rezvemari, VaPatrick Chinamasa yekuti mauto apindire munyaya dzehupfumi. “Zvatiri kuona zvekuti masoldierndivo vari kuita semapurisa, izvozvo hazvitarisirwi, hazvina kunaka," wawedzera VaBiti. Bhajeti iri rinofanira kupasiswa neparamende risati raendeswa kumutungamiri wenyika kuti asaine kuti rishandiswe.